CELEX: 32019D0450
Language: el
Date: 2019-03-19 00:00:00
Title: Εκτελεστική απόφαση (ΕΕ) 2019/450 της Επιτροπής, της 19ης Μαρτίου 2019, σχετικά με τη δημοσίευση των ευρωπαϊκών εγγράφων αξιολόγησης (ΕΕΑ) για τα προϊόντα του τομέα των δομικών κατασκευών που συντάχθηκαν προς υποστήριξη του κανονισμού (ΕΕ) αριθ. 305/2011 του Ευρωπαϊκού Κοινοβουλίου και του Συμβουλίου (Κείμενο που παρουσιάζει ενδιαφέρον για τον ΕΟΧ)

20.3.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 77/78
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2019/450 ΤΗΣ ΕΠΙΤΡΟΠΗΣ
         της 19ης Μαρτίου 2019
         σχετικά με τη δημοσίευση των ευρωπαϊκών εγγράφων αξιολόγησης (ΕΕΑ) για τα προϊόντα του τομέα των δομικών κατασκευών που συντάχθηκαν προς υποστήριξη του κανονισμού (ΕΕ) αριθ. 305/2011 του Ευρωπαϊκού Κοινοβουλίου και του Συμβουλίου
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 305/2011 του Ευρωπαϊκού Κοινοβουλίου και του Συμβουλίου, της 9ης Μαρτίου 2011, για τη θέσπιση εναρμονισμένων όρων εμπορίας προϊόντων του τομέα των δομικών κατασκευών και για την κατάργηση της οδηγίας 89/106/ΕΟΚ του Συμβουλίου (1), και ιδίως το άρθρο 22,
         Εκτιμώντας τα ακόλουθα:
         
                     (1)
                  
                  
                     Σύμφωνα με τον κανονισμό (ΕΕ) αριθ. 305/2011, οι οργανισμοί τεχνικής αξιολόγησης πρέπει να χρησιμοποιούν τις μεθόδους και τα κριτήρια που προβλέπονται στα ευρωπαϊκά έγγραφα αξιολόγησης, τα στοιχεία των οποίων έχουν δημοσιευθεί στην Επίσημη Εφημερίδα της Ευρωπαϊκής Ένωσης, με σκοπό την αξιολόγηση της επίδοσης των δομικών προϊόντων που καλύπτονται από τα εν λόγω έγγραφα σε σχέση με τα ουσιώδη χαρακτηριστικά τους.
                  
               
                     (2)
                  
                  
                     Σύμφωνα με το άρθρο 19 του κανονισμού (ΕΕ) αριθ. 305/2011, μετά από διάφορα αιτήματα των κατασκευαστών για ευρωπαϊκές τεχνικές αξιολογήσεις, η οργάνωση των οργανισμών τεχνικής αξιολόγησης συνέταξε και ενέκρινε διάφορα ευρωπαϊκά έγγραφα αξιολόγησης.
                  
               
                     (3)
                  
                  
                     Η Επιτροπή αξιολόγησε κατά πόσον τα ευρωπαϊκά έγγραφα αξιολόγησης που συντάχθηκαν από την οργάνωση των οργανισμών τεχνικής αξιολόγησης ανταποκρίνονται στις απαιτήσεις που πρέπει να πληρούνται σε σχέση με τις βασικές απαιτήσεις δομικών κατασκευών που ορίζονται στο παράρτημα I του κανονισμού (ΕΕ) αριθ. 305/2011.
                  
               
                     (4)
                  
                  
                     Τα ευρωπαϊκά έγγραφα αξιολόγησης που συντάχθηκαν από την οργάνωση των οργανισμών τεχνικής αξιολόγησης ανταποκρίνονται στις απαιτήσεις που πρέπει να πληρούνται σε σχέση με τις βασικές απαιτήσεις δομικών κατασκευών που ορίζονται στο παράρτημα Ι του κανονισμού (ΕΕ) αριθ. 305/2011. Ως εκ τούτου, είναι σκόπιμο να δημοσιευθούν τα στοιχεία αναφοράς των εν λόγω ευρωπαϊκών εγγράφων αξιολόγησης στην Επίσημη Εφημερίδα της Ευρωπαϊκής Ένωσης,
                     
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Τα στοιχεία αναφοράς των ευρωπαϊκών εγγράφων αξιολόγησης για τα προϊόντα του τομέα των δομικών κατασκευών που συντάχθηκαν προς υποστήριξη του κανονισμού (ΕΕ) αριθ. 305/2011 και απαριθμούνται στο παράρτημα της παρούσας απόφασης δημοσιεύονται στην Επίσημη Εφημερίδα της Ευρωπαϊκής Ένωσης.
         
         
            Άρθρο 2
            Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 19 Μαρτίου 2019.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  ΕΕ L 88 της 4.4.2011, σ. 5.
      
      
         
            ΠΑΡAΡΤΗΜΑ
            
               Στοιχεία αναφοράς και τίτλος του ευρωπαϊκού εγγράφου αξιολόγησης
            
            
                        040427-00-0404
                     
                     
                        Εξοπλισμός για εξωτερική θερμομόνωση σύνθετου συστήματος (ETICS) με κονίαμα ως προϊόν θερμομόνωσης και σοβατίσματος (πρώτο χέρι) ή ασύμμετρες επενδύσεις ως εξωτερική επικάλυψη
                     
                  
                        060012-00-0802
                     
                     
                        Εξοπλισμός που συνίσταται από καπνοδόχο, κατασκευασμένη από υαλοβάμβακα, ορυκτά και οργανικά υλικά και βοηθητικά υλικά
                     
                  
                        090119-00-0404
                     
                     
                        Εξοπλισμός για επενδύσεις εξωτερικών τοίχων με ορυκτές σανίδες με εφαρμογές τοποθέτησης επί τόπου
                     
                  
                        090120-00-0404
                     
                     
                        Εξοπλισμός που προορίζεται για συστήματα πλακών εξωτερικών τοίχων που δεν φέρουν φορτίο
                     
                  
                        130031-00-0304
                     
                     
                        Σύμπλεγμα μεταλλικών μπαρών και κολωνάκια
                     
                  
                        130082-00-0603
                     
                     
                        Σύστημα στερέωσης πρόσοψης – πλαστικά στηρίγματα για την στερέωση στοιχείων ξυλείας ή ξύλου που βασίζονται στην υποδομή
                     
                  
                        260014-00-0301
                     
                     
                        Επίστρωση Προσθήκης Τύπου ΙΙ με βάση το πυριτικό ασβέστιο